( 109 ) 
seurs à vouloir changer ou muer leurs loix ou couslumes; et par ainsi il 
faut regarder à prendre quelque bonne resolucion sur les points qui 
demeurarent par les courtes indeciz et veoir de leur gratiffier au fait des 
encavesmens l , que sera vostre proffit et la seurté de vos rentes et bien 
de vos subjectz; donner quelque bon ordre au fait des croisades, du 
moins pour oster les abus qui se font au grand préjudice de voz subjectz 
et charge de conscience, sans nul prouffit; adviser quelque remede pour 
du moings, ceste guerre achevée, dresser le fait des monnoies, qui se 
poura fere au contentement des subjectz sans vostre dommaige; et 
moiennant ces choses, que se pouront achever avec les mesmes procu¬ 
reurs des courtes, poura V. M. gaigner l’amour des subjectz, que sera la 
plus grande richesse que puissez acquérir. 
LA ROCHE. 
Le contenu en cest article et toutes autres vertus duisent pour avoir 
et conserver l’amour des subjects envers Y. M.; mais, pour autant que 
cest article se référé aux subjects de ce Roiaulme 2 , fait à considérer 
que les grands ont bon appétit à avoir des biens de la coronne et les 
autres mercedes, et sont si insatiables que c’est une maladie incurable : 
parquoi sont toujours malcontens, que peult estre cause de plusieurs 
mauvais langaiges que l’on seme entre le peuple et les chevaliers et 
gens de moien et bas estât; d’autrepart se mescontentent quand ilz 
voient que les principaulx honneurs ecclesiasticques et temporels sont 
donnez aux grands et à leurs serviteurs plustot que 'a autres lesquels 
méritent des biens et ne dépendent point de eulx. Vrai est qu’un Roi en 
Espaigne ne peult estre aimé se il n’est liberal de mercedes et de 
donner audience : parquoi, quant aux mercedes, S. M. les doibt donner 
à ceulx qui méritent le plus de les avoir et dont il aura le plus de gré, 
et ne les doit donner par importunité ou faveur, car une mercede 
donnée sans la demander à une personne qui mérité de l’avoir est trop 
de plus grande accroissance d’amour envers le particuliers et de 
meillieur exemple et réputation envers tous serviteurs et subjectz que 
cent mercedes données par faveur ou importunité. 
Et quand à la libéralité de donner audience, elle doibt estre sans 
comparaison plus grande et de meillieur cueur envers ceulx lesquels 
vous prient pour audience touchant la charge de leurs offices ou de vos 
affaires de justice et de finance ou de police et afferes de vos cités et 
villes que envers ceulx qui incessament demandent mercedes. 
1 Encabezamiento, contribution personnelle. 
- L’Espagne. 
